มีอะไรกับแฟนแล้วกินยาคุมประจำเดือนมาแล้วแต่รู้สึกแปลกๆน้ำหนักขึ้นท้องไหญ่เหมือนคนท้องนี่ท้องไหมคะเคลียดมาก
สวัสดีค่ะ หากประจำเดือนได้มาแล้ว โดยมาในช่วงของการเว้นระยะการทานยาคุม 7 วัน (สำหรับยาคุมกำเนิดชนิด 21 เม็ด) หรือมาในระหว่างการทานยาคุมเม็ดที่ 23-28 (สำหรับยาคุมชนิด 28 เม็ด) ก็แสดงว่า ไม่มีการตั้งครรภ์เกิดขึ้นแต่อย่างใด ดังนั้น การที่มีน้ำหนักตัวขึ้น จึงไม่ใช่อาการของการตั้งครรภ์ แต่สาเหตุส่วนใหญ่เกิดจากการทานอาหารมากเกินกว่าความต้องการของร่างกาย หรือทานแต่อาหารที่มีพลังงานสูง เน้นทานแต่อาหารกลุ่มแป้ง น้ำตาลหรือไขมัน ทำให้พลังงานส่วนเกินถูกแปรเปลี่ยนไปเป็นไขมัน สะสมอยู่ตามส่วนต่างๆ ของร่างกาย ซึ่งส่วนใหญ่ก็จะไปสะสมอยู่ที่หน้าท้อง ต้นขา ต้นแขน เป็นต้นอย่างไรก็ตาม หากมีแต่เฉพาะหน้าท้องเท่านั้นที่ใหญ่ขึ้น หรือคลำได้ก้อนในท้อง หรือมีอาการปวดท้อง การถ่ายอุจจาระผิดปกติ ก็อาจเกิดจากสาเหตุอื่นๆ ได้ เช่น มีก้อนเนื้องอกหรือซีสต์ในช่องท้อง เป็นต้นหากกังวลหรือเครียดมาก ก็อาจลองตรวจหาการตั้งครรภ์ดูค่ะ หากตรวจไม่พบ และไม่ได้มีอาการผิดปกติอื่นๆ อะไร ก็ควรพยายามควบคุมปริมาณและชนิดอาหารที่ทานในแต่ละวัน ควบคู่ไปกับการออกกำลังกายค่ะ